NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1288/2012

**115a**

**S p o l o č n á s p r á v a**

**výborov Národnej rady Slovenskej republiky o  výsledku prerokovania návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o návrhu na vyslovenie súhlasu NR SR s uvedeným dodatkom :

**I.**

 Predseda Národnej rady Slovenskej republiky rozhodnutím č. 103 z 26. júna 2012 pridelil návrh na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115)týmto výborom Národnej rady Slovenskej republiky:

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný návrh na vyslovenie súhlasu NR SR s uvedenou zmluvou v stanovenom termíne.

**II.**

Gestorský výbor nedostal do začatia rokovania o návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 **III.**

 K predmetnej zmluve zaujali výbory Národnej rady Slovenskej republiky toto stanovisko :

Odporúčanie pre Národnú radu Slovenskej republiky s návrhom **vysloviť súhlas**

* Výbor Národnej rady Slovenskej republiky pre financie a rozpočet (uzn. č. 51 z 19. júla 2012)
* Ústavnoprávny výbor Národnej rady Slovenskej republiky (uzn. č. 43 zo 17. júla 2012)

**IV.**

Z uznesení výborov Národnej rady Slovenskej republiky uvedených pod bodom III. tejto správy nevyplynuli iné návrhy.

**V.**

Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115) vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 odporúča Národnej rade Slovenskej republiky

podľa čl. 86 písm. d) Ústavy SR

s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115) **vysloviť súhlas;**

 Predmetná správa výborov Národnej rady Slovenskej republiky o návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115a) bola schválená uznesením gestorského výboru č. 60 z 23. júla 2012. Výbor určil poslanca **Štefana Hrehu** za spoločného spravodajcu výborov.

 Zároveň ho poveril

predniesť správu výborov na schôdzi Národnej rady Slovenskej republiky

Návrh na uznesenie Národnej rady Slovenskej republiky je prílohou tejto správy.

Bratislava 23. júla 2012

**Daniel D u c h o ň**

**predseda**

**Výboru NR SR pre financie a rozpočet**

Národná rada slovenskej republiky

VI. volebné obdobie

––––––––––––––––––––––––––––––––––––––––––––––––––––-

K číslu: 1288/2012

#  Návrh

**Uznesenie**

**národnej rady slovenskej republiky**

zo dňa .......júla 2012

 k  návrhu na vyslovenie súhlasu Národnej rady Slovenskej republiky s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115)

**Národná rada Slovenskej republiky**

podľa článku 86 písm. d) Ústavy Slovenskej republiky

## v y s l o v u j e s ú h l a s

 s uzavretím Dodatku k Dohode o Medzinárodnom menovom fonde k reforme výkonnej rady Medzinárodného menového fondu (tlač 115)